OZ Permoníci

Vyslobodzovanie stromčekov
2022-06-25 10:30 - 11:30 (Europe/Bratislava) | Dunaské Luhy – Istragov, Istragov, Slovenská republika
LOKALITA
Oblasť Istragova neďaleko Gabčíkova je súčasť vnútrozemskej delty Dunaja, kde sa aktuálne snažíme o obnovu prirodzeného lužného lesa. Stromčeky domácich druhov drevín tu sadíme od roku 2021. V tomto roku ich bolo v oblasti Istragova vysadených viac ako 17 000. Samotná výsadba je iba 1. krok k úspechu. V prvé roky je potrebné sa o stromčeky starať počas vegetačnej sezóny aj v zime. Aktuálne sú najpotrebnejšie práce na uvoľnenie stromčekov od popínavých rastlín, ktoré ich môžu polámať resp. úplne prerásť. Strojovo bude vyčistená burina medzi riadkami stromčekov..
Čo budeme robiť:
Ručne je následne potrebné odstrániť burinu a liany zo stromčekov a z oplotenia porastov. Náradie budú kosáky a nožnice, pre chlapov na striedačku krovinorez.
Určite nezabudnúť:
pevné nervy, ochranné rukavice (prinesiem, ak nemáš), repelent, dlhé nohavice, dlhý rukáv…už je to aj so spontánnym odberom krvi.

Pozorovateľňa Čunovo
2022-05-07 13:15 - 17:00 | Čunovo, Čunovo, 85110, Slovenská republika
Pozorovateľňa vtáctva v Čunove
Na úvod sa patrí upresniť, že nejde o krásnu rozhľadňu Hrušovská zdrž, ale o jej nenápadnú sestru, neďalekú pozorovateľňu vtáctva v Čunove.
Tá už má svoje roky a potešila by ju obnova, aby mohla bezpečne naďalej slúžiť širokej verejnosti pre relax, ale aj znalcom pre bezpečné pozorovanie vtáctva v tejto lokalite.
Čo budeme robiť
Vyber si. Potrebujeme vymeniť staré dosky, celú ju vyčistiť a natrieť vhodnými lakmi či farbou. Jednoducho pôjde o kompletnú úpravu od podlahy až po strechu čo zvládneme ako kešeri, neprofi majstri, ale aj napriek tomu šikovní ľudkovia s chuťou pomáhať.
Nenáročná, ale užitočná prácička sa nájde aj pre deti, ktoré by sa radi zapojili.
Okrem samotných prác na pozorovateľni nás nepochybne počká aj vyčistenie okolia od náletov, ale predovšetkým od úmyselne vyhodeného, resp. nafúkaného bordelu.
Pripravím
Materiál na prácu, pracovné náradie, vecičky pre čistenie a natieranie dreva, vrecia na odpad, pracovné rukavice (ak máš svoje, poteší).
Priprav si
Dobrú náladu a úsmev, pitnú vodu, vlastné jedlo, staršie oblečenie a obuv, aby ti nebolo ľúto, ak sa zamažeš.
Nepovinné, ale poteší
Ak máš svoj obľúbený štetec, kefu na čistenie, staré handry, pracovné rukavice, príp. iné vhodné náradie a ste dokonale zladení na spoločnú prácu, tak neváhaj a zabezpeč im účasť. Predsa len nie vždy dokážem nástrojmi uspokojiť všetkých.
Aktívny dozor: Kaja z Brozky od vtáčikov, ktorú ste mohli spoznať už na nejednom mojom evente.
Kedy: V sobotu, 7. máj 2022 od 13:14 do 17:06.
Poteší každá pomoc, hoci len na hodinku.
Iné: Riadime sa COVID opatreniami v danom čase.

PR Topoľové hony 3¾
2022-04-30 14:00 - 16:00 | PR Topoľové Hony, Hájovňa 10370/3, Bratislava, 821 06, Slovenská republika
Miesto eventu: obnovená lesostep v Prírodnej rezervácii Topoľové hony
PR Topoľové hony je prísne chránená prírodná rezervácia s vyhláseným 5. stupňom ochrany.
Predmetom ochrany je ochrana suchomilných panónskych dúbrav a rastlinných spoločenstiev s klokočom perovitým.
Územie bolo za chránené vyhlásené v roku 1988. Vyskytujú sa tu prechody lesostepi dunajskej hložiny do brezových dúbrav. Výskyt chránených rastlinných druhov. Rezerváciou prechádza NCH Biskupické lužné lesy. Prírodná rezervácia je súčasťou územia európskeho významu Biskupické luhy, ktoré je súčasťou sústavy NATURA 2000. Nachádza sa v CHKO Podunajské luhy v katastri časti Podunajské Biskupice.
Činnosti:
– odpratať zlatobyle novoobnovovanej lesostepky
– odpratať starú, rozpadnutú pozorovatelňu
– upratať prípadný neporiadok v okolí
Bonus:
– skvelý pocit z práce pre prírodu
– možný posed v bufete
– prednáška o prírodnej rezervácií s ukážkami starých máp
Pracovné náradie zabezpečíme.
Miesto stretnutia:
Bufet na konci sveta o 13:42 (dá sa tam parkovať a ďalej sa ide pešo do PR Topoľové hony). Prechádzame súkromnými pozemkami, dodrž čas stretnutia, prípadne mi zavolaj alebo nás proste nájdi neskôr.
Kedy?
Sobota, 30. apríl 2022 od 13:58 do 16:06 h.
Všetky potrebné povolenia pre naše činnosti v 5. stupni ochrany máme zabezpečené.

CHKO Strážovské vrchy 3
2022-04-24 09:00 - 12:00 | CHKO Strážovské vrchy, Zliechov, 01832, Slovenská republika
Tak opäť Strážovky
Nie tretie (boli aj pod inými názvami), ale tentokrát omnoho kratší, nenáročný presun na event.
Na CITO evente pomôžeme s odpratávaním liesok a náletových drevín pre zachovanie krásneho miesta pod Strážovom.
Okrem toho na nás čaká aj revízia oplôtku a osadenie napájadlá pre kozy a ovce, ktoré pastvou pomáhajú zachovať túto krásnu lokalitu CHKO Strážovské vrchy.
Pracovné pomôcky zabezpečím.
Schválené povolenia na dobrovoľnícke práce budú k dispozícií u nás.
KEDY
V nedeľu, 24.4.2022 od 08:53 do 11:54.

CHKO Strážovské vrchy 2
2022-04-23 09:00 - 15:00 | CHKO Strážovské vrchy, Zliechov, 01832, Slovenská republika
Tak opäť Strážovky
Nie druhé (boli aj pod inými názvami), ale tentokrát omnoho kratší, nenáročný presun na CITO event.
Na CITO evente pomôžeme s odpratávaním liesok a náletových drevín pre zachovanie krásneho miesta pod Strážovom.
Okrem toho na nás čaká aj revízia oplôtku a osadenie napájadlá pre kozy a ovce, ktoré pastvou pomáhajú zachovať túto krásnu lokalitu CHKO Strážovské vrchy.
Pracovné pomôcky zabezpečím. V sobotu bude možná aj opekačka.
Schválené povolenia na dobrovoľnícke práce budú k dispozícií u nás.
KEDY
V sobotu, 23. apríla 2022 od 09:03 do 15:04 a
v nedeľu od 9:07 do 11:54.
Ďakujem za pomoc!

Štipacie CITO XXII
2022-04-09 14:00 - 16:00 | Micherova zátoka, Micherova zátoka, Bratislava, 82107, Slovenská republika
Čo a prečo:
Jedného krasného dňa napadlo pár hláv, pár myšlienok. Nápad dostal vznešený názov „lesnícke uzlové pletivo“ . Jeho zmyslom je využiť oplotenie lesných porastov a škôlok, pasienkov, poľnohospodárskych, lesných a poľovníckych objektov. Znemožňuje prechod medzi oploteniami vysokej i drobnej zveri.
Úmysel bol dobrý.
Ale roky plynuli, stromčeky vyrástli a požadovaný lesný porast je už dávno v štádiu ako bol naplánovaný. Malé i veľké zvieratá si zvykli na umelé oplotenie, ale pletivo sa časom stalo prekážkou. Už nie tou požadovanou. Na mnohých miestach ho pohltili kríky a stromy, na mnohých miestach ho zvalcovali diviaky.
Prepicháva laby zvierat, ale aj ľudské chodidla (zažil som), bráni v napájaní kvôli obmedzeniu prístupu k Biskupickému ramenu a na niektorých miestach je vysoko nebezpečné nielen pre zver, ale aj pre ľudí.
No a práve po viac ako roku budeme odstraňovať prebytočné pletivo.
Veľkú časť sme urobili minulý rok, ale stále je toho dosť čo potrebujeme nacvakať a vyčistiť tak prírodu v okolí Biskupického ramena.
Kedy: V sobotu, 9.4.2022 od 14:01 do 16:02. h.
Kde: neďaleko Biskupického ramena. Stretávame sa na parkovisku pri bufete Flinstones.
Ostatné: Ochranné okuliare, pracovné rukavice, mačety a štipacie kliešte mám. Tvoje vlastné, obľúbené neuškodia (hlavne rukavice z hygienických dôvodov).

Pozorovateľňa vtáctva 3
2022-04-08 17:00 - 18:15 | Bačianske rameno, Pri Bodíkoch, Baka, 93004, Slovenská republika
Opäť ťa pozývam na CITO event, ktorý tentokrát pomôže nielen matičke prírode, ale aj všetkým nadšencom, ktorí sa v nej radi zdržiavajú, obzvlášť pozorovateľom vtáctva a inej zveri.

Termín: Piatok, 08.04.2022
Čas: od 16:59 – do 18:18
Miesto konania:
• mŕtva časť Bačianského ramena plná života – pozorovateľňa vtáctva a iného zverstva, neďaleko obce Bodíky
• parkovanie N 47° 53.786 E 017° 30.697

Čo budeme robiť:
• v krásnej lokalite Dunajských luhov blízko mŕtvej časti Bačianského ramena čaká na svoj náter pozorovateľňa, z ktorej je parádny pohľad na život. Zub času a vlhkosti tu už zapracoval a tento rok musela byť čiastočne zrekonštruovaná … len ešte nejaká farba jej chýba
• úloha je teda jasná i keď neľahká
• nálada bude isto adekvátne povznesená nie len z fungicídov a farby
• v okolí vyzbierame aj nafúkané či úmyselne vyhodené odpadky
Zabezpečím:
• náter proti hubám, farby, štetce, vrecia na odpad
• vlastná štetka či rukavice sú však vítané
• rebrík
• vhodné oblečenie, ktoré možno nechtiac zamažeš ťa poteší
• event vhodný aj pre detských pomocníkov
Bonus:
• užitočne strávené nedeľné pooobedie
• možnosť pozorovania vtáctva a zverstva
• na svoje si prídu aj kešerské opice pri lezení so štetkou

Štipacie CITO XXI
2022-04-08 14:30 - 16:15 | Micherova zátoka, Micherova zátoka, Bratislava, 82107, Slovenská republika
Čo a prečo:
Jedného krasného dňa napadlo pár hláv, pár myšlienok. Nápad dostal vznešený názov „lesnícke uzlové pletivo“ . Jeho zmyslom je využiť oplotenie lesných porastov a škôlok, pasienkov, poľnohospodárskych, lesných a poľovníckych objektov. Znemožňuje prechod medzi oploteniami vysokej i drobnej zveri.
Úmysel bol dobrý.
Ale roky plynuli, stromčeky vyrástli a požadovaný lesný porast je už dávno v štádiu ako bol naplánovaný. Malé i veľké zvieratá si zvykli na umelé oplotenie, ale pletivo sa časom stalo prekážkou. Už nie tou požadovanou. Na mnohých miestach ho pohltili kríky a stromy, na mnohých miestach ho zvalcovali diviaky.
Prepicháva laby zvierat, ale aj ľudské chodidla (zažil som), bráni v napájaní kvôli obmedzeniu prístupu k Biskupickému ramenu a na niektorých miestach je vysoko nebezpečné nielen pre zver, ale aj pre ľudí.
No a práve po viac ako roku budeme odstraňovať prebytočné pletivo.
Veľkú časť sme urobili minulý rok, ale stále je toho dosť čo potrebujeme nacvakať a vyčistiť tak prírodu v okolí Biskupického ramena.
Kedy: V piatok, 8.4.2022 od 14:27 do 16:16 h.
Kde: neďaleko Biskupického ramena. Stretávame sa na parkovisku pri bufete Flinstones.
Ostatné: Ochranné okuliare, pracovné rukavice, mačety a štipacie kliešte mám. Tvoje vlastné, obľúbené neuškodia (hlavne rukavice z hygienických dôvodov).

NPR Devínska Kobyla VIII
2022-04-03 13:30 - 15:30 | NPR Devínska Kobyla, Modrý náučný chodník, Bratislava, 84110, Slovenská republika
Devínska Kobyla
Národná prírodná rezervácia Devínska Kobyla je chránené územie ležiace v Bratislavskom kraji neďaleko miesta, kde sa rieka Morava vlieva do Dunaja.
Cieľom ochrany je najmä jedinečná fauna a flóra obývajúca xerotermné biotopy a významné geologické a paleontologické lokality. Nachádza sa tu mnoho chránených a ohrozených druhov rastlín aj živočíchov. Na ich záchranu sú nevyhnutné niektoré systémové opatrenia slúžiace na obnovu a udržanie jedinečných biotopov, od ktorých závisí ich prežitie a ďalšie prosperovanie.
V roku 1964 bolo toto územie s rozlohou 1 011 157 m² vyhlásené za Národnú prírodnú rezerváciu a platí tu 4. stupeň ochrany.

Cieľ: Obnovova vzácnych suchomilných a trávnatých porastov.
Čo robíme: Budeme upratovať na kopy popílené jasene mannove a iné náletové dreviny, aby sme vyčistili cenné stepné lúčky pre orchidey, hlaváčiky jarné a poniklece. Mnohé už budú kvitnúť a uprataním náletov vytvoríme miesto pre ďalšie.
Svahy Devínskej Kobyly boli kedysi spásané a takmer bez stromov. Kvôli umelej výsadbe borovice čiernej, šíreniu inváznych drevín a dlhodobej absencii pastvy bola veľká časť vzácnych suchomilných biotopov zarastená a degradovaná. Z tohto dôvodu sa snažíme vzácne lokality obnoviť – jednak odstránením náletov a nepôvodných drevín a v druhom kroku rozširovaním pastvy na tieto vyčistené lokality.

Kedy, kde, ako?
Stretneme sa na súradniciach v nedeľu 3.4.2022 od 13:32 do 15:33.
Ak prídeš neskôr ako začneme, nájdeš nás na svahu v okolí súradníc, stačí sa rozhliadnuť.
Pracovné rukavice a potrebné náradie zabezpečím, ale ak máš vlastné určite potešia.
Potrebné písomné povolenia budú k dispozícii.
UPOZORŇUJEM na náročný terén vo svahu, nutná pevná obuv.
Vo vlastnom záujme akceptuj zákazy vstupu mimo vyznačených chodníkov s výnimkou priameho presunu na súradnice eventu na čo povolenie mám. Záleží od toho z akej strany prídeš, tak pekne rozumne.

NPR Devínska Kobyla VII
2022-04-02 10:00 | NPR Devínska Kobyla, Modrý náučný chodník, Bratislava, 84110, Slovenská republika
Devínska Kobyla
Národná prírodná rezervácia Devínska Kobyla je chránené územie ležiace v Bratislavskom kraji neďaleko miesta, kde sa rieka Morava vlieva do Dunaja.
Cieľom ochrany je najmä jedinečná fauna a flóra obývajúca xerotermné biotopy a významné geologické a paleontologické lokality. Nachádza sa tu mnoho chránených a ohrozených druhov rastlín aj živočíchov. Na ich záchranu sú nevyhnutné niektoré systémové opatrenia slúžiace na obnovu a udržanie jedinečných biotopov, od ktorých závisí ich prežitie a ďalšie prosperovanie.
V roku 1964 bolo toto územie s rozlohou 1 011 157 m² vyhlásené za Národnú prírodnú rezerváciu a platí tu 4. stupeň ochrany.

Cieľ: Obnovova vzácnych suchomilných a trávnatých porastov.
Čo robíme: Budeme upratovať na kopy popílené jasene mannove a iné náletové dreviny, aby sme vyčistili cenné stepné lúčky pre orchidey, hlaváčiky jarné a poniklece. Mnohé už budú kvitnúť a uprataním náletov vytvoríme miesto pre ďalšie.
Svahy Devínskej Kobyly boli kedysi spásané a takmer bez stromov. Kvôli umelej výsadbe borovice čiernej, šíreniu inváznych drevín a dlhodobej absencii pastvy bola veľká časť vzácnych suchomilných biotopov zarastená a degradovaná. Z tohto dôvodu sa snažíme vzácne lokality obnoviť – jednak odstránením náletov a nepôvodných drevín a v druhom kroku rozširovaním pastvy na tieto vyčistené lokality.

Kedy, kde, ako?
Stretneme sa na súradniciach v sobotu 2.4.2022 od 09:58 do 12:02 .
Ak prídeš neskôr ako začneme, nájdeš nás na svahu v okolí súradníc, stačí sa rozhliadnuť.
Pracovné rukavice a potrebné náradie zabezpečím, ale ak máš vlastné určite potešia.
Potrebné písomné povolenia budú k dispozícii.
UPOZORŇUJEM na náročný terén vo svahu, nutná pevná obuv.
Vo vlastnom záujme akceptuj zákazy vstupu mimo vyznačených chodníkov s výnimkou priameho presunu na súradnice eventu na čo povolenie mám. Záleží od toho z akej strany prídeš, tak pekne rozumne.

Brehule do brehov 3
2022-03-20 14:00 - 16:00 | Micherova zátoka, Micherova zátoka, Bratislava, 82107, Slovenská republika
Pauza od sysľov, opäť vtáčiky
Veru už sú to tri roky, od kedy sme na tomto mieste prvykrát pracovali ako včeličky. Aj tento deň budeme pomáhať brehuliam, aby našli svoje obydlia dostupné pre novú sezónu.
Tentokrát nás čaká nenáročná pohodička vhodná aj pre deti a teda len základné prečistenie brehu a okolia od kríkov a trávy. Určite sa pozrieme aj na možný naplavený neporiadok alebo zanechaný bordel po jedincoch v prírode.
Zabezpečím
Potrebné náradie, rukavice a vrecia na odpad.
Vlastné gumáky vítané, nie nevyhnutné.
Parkovanie: Pri bufete Flinstones.
Dostupné aj bicyklom po cyklotrase.
Kedy: V nedeľu, 20. marca 2022 od 13:41 do 16:07 h., na brehu Dunaja neďaleko bufetu Flinstones.
Poteší každá pomoc.
Bonus: Pokoj na duši pri sledovaní Dunaja.
Iné: Riadime sa COVID opatreniami v danom čase.
Ďakujem za pomoc!

Záchranný odchyt sysľov 2
2022-03-19 09:00 - 10:00 | Letisko M. R. Štefánika, Pozorovateľňa lietadiel, Bratislava, 82107
Syseľ
Syseľ pasienkový alebo syseľ obyčajný (lat. Spermophilus citellus alebo nesprávne Citellus citellus) je poľný hlodavec žijúci v strednej, juhovýchodnej Európe aj na území Slovenska. Výskyt na Slovensku bol doložený na 42,3 % územia. Bežne sa s ním môžeme stretnúť v okolí letiska M. R. Štefánika neďaleko Ivanky pri Dunaji. Je to chránené zviera. Žije pri poliach a lúkach. Podľa Medzinárodnej únie na ochranu prírody a prírodných zdrojov syseľ pasienkový patrí medzi zraniteľné druhy, trend celkovej populácie je klesajúci.
Je zákonom chránený, spoločenská hodnota je 497.90 € (Vyhláška MŽP č. 579/2008 Z. z.) a prísne chránený aj podľa Bernského dohovoru, príloha II. Podľa smernice Európskej únie o biotopoch voľne žijúcich živočíchov a voľne rastúcich rastlín patrí medzi druhy, pre ktoré je potrebné vyhlasovať osobitné územia ochrany – územia európskeho významu. Na Slovensku je predmetom ochrany v 18 územiach európskeho významu.
Žije v kolóniách, ktoré môžu mať niekoľko desiatok, až stoviek jedincov. Až šesť mesiacov v roku, od októbra do marca, prežije v zimnom spánku. Sysle sú lúčne a poľné hlodavce, ktoré žijú v poľných dierach. Hrabe prechodné a trvalé nory. Má dva vchody, jeden šikmý a jeden kolmý. Vchod meria 7 – 12 cm. Rozmnožuje sa len jedenkrát za rok, od mája do júna rodia samičky po 25 dňoch gravidity 3 – 8 mláďat. Premnožujú sa v cykloch 7 – 9 rokov.
Event
Tieto eventy a pomoc dobrovoľníkov sú nesmierne dôlezité.
Na letisku v Bratislave žije naša najvačšia kolónia sysľov na Slovensku. Každoročne pri jarnej migrácii mnohé z nich opustia bezpečie letiska a usídlia sa v jeho okoli, kde ich život smutne končí pri orbe polí, pod kolesami áut alebo pri zastávaní priemyselných a obchodných zón.
Preto budem v období od 7.3 do 20.3.2022 vykonávať prikrmovania a záchranné odchyty týchto dobrodruhov pozdĺž plochy letiska.
Na jednej strane zachránime kopec jedincov, ktoré by nemali perspektívu a pravdepodobne by zahynuli. Na druhej strane ide o záchranu lokalít Chtelnica, Boleráz, Nové Zámky, Veľký Lél a podporu lokalít založených Pezinok, Lakšarska Nová Ves a Beznisko kam budeme syslíky prevážať. Na mnohých miestach už majú veľmi zlú genetickú štruktúru a príchod nových jedincov ju zlepší a zabráni ich kolapsu. Okrem toho vytvorime aj zakladne pre odchov v ZOO Bojnice.
Bude to veľmi náročné a systém prikrmovania a následného odchytu si povieme až na mieste, keďze to stojí na počasí, počte ľudí a ochotnom človeku s autom, ktorý sa mi prihlási čo najskôr .
Potrebujem teda pomôcť s prikrmovaním sysľov slnečnicou pozdĺž plochy pred odchytom, aby si sysle zvykli na potravu, nemigrovali ďalej, ľahsie sa dali chytiť a zároven išli do nových domovov v lepšej kondícii.
Ide o veľmi dlhé úseky, šlo by o prikrmovanie z auta alebo na bicykli v skorých ranných hodinách. Slnečnicu zabezpečím a ak by si mal záujem sa zúčastniť viacerých prikrmovačiek spolu so mnou aj na vlastnom aute tak ti rád prispejem aj na PHM.
Počas samotných odchytov budú pasce rozmiestnené po celej ploche a tam budeme potrebovať pomoc so sledovaním pascí (ďalekohľadom) a ohlásením keď sa nejaky chytí, aby si ich určení odborníci mohli prísť vziať, označkovať a bezpečne prepraviť do nových domovov.
My so sysľami nijak nemanipulujeme!
Event sa koná pod dozorom Štátnej ochrany prírody Slovenskej republiky v spolupráci s Prírodovedeckou fakultou a Bratislavským regionálnym ochranárskym združením.
Hlavný dozor nie je nik iný ako celoeurópsky hlavný odborník na sysle a terénny zoológ Ervín Hapl.

Miesto a termín:
Sobota, 19.3.2022, v čase od 9:00 do 10:00 h.
Stretneme sa pri pozorovateľni lietadiel pri letisku M. R. Štefánika.

Brehule do brehov 2
2022-03-13 13:30 - 16:30 | Brehy Dunaja – Petržalská časť, Ovsištská riviéra, Bratislava, 85101, Slovenská republika
Prečo
V roku 2021 boli na mieste historicky známom ako hniezdisko kolónií brehule hnedej obnovené kolmé dunajské brehy a hneď v apríli to pochopili brehule a tak ako v minulosti tu bola celá veľká kolónia – spolu okolo 500 párov. Bohužiaľ úsek je silne ovplyvnený zavzdutím Hrušovskej zdrže a tak po minuloročnom niekoľkonásobnom kolísaní hladiny počas vyšších prietokov v Dunaji brehy jemne erodovali, ale voda v týchto miestach už nemá silu na to, aby materiál aj odniesla ako tomu bolo pred prehradením Dunaja v Čunove. Nevzdávame to a aj naďalej budeme radi, ak Bratislavčania budú mať možnosť si pozrieť nádherné švitorivé hniezdiace brehulky.
Na svoje si nepochybne prídu aj deti.
Čo budeme robiť
V období pred hniezdením je potrebné zosunutý materiál odstrániť (prebytočný materiál budeme rozprestierať hore nad breh), odstraniť je potrebné aj prípadné náletové rastliny v niektorých miestach. A keď už tam budeme, tak skúsime opäť vyzbierať odpadky, nech táto časť Bratislavy vyzerá lepšie a zelenšie.
Zabezpečíme
Potrebné náradie a vrecia na odpad.
Parkovanie: Májová ulica, malé nespevnené parkovisko pri vyústení na hrádzu.
Kedy: V nedeľu, 13. marca 2022 od 13:31 do 16:37.
Poteší každá pomoc, hoci len na hodinku.
Iné: Riadime sa COVID opatreniami v danom čase.
Ďakujeme za pomoc!

Brehule do brehov
2022-03-12 13:30 - 17:00 | Brehy Dunaja – Petržalská časť, Ovsištská riviéra, Bratislava, 85101, Slovenská republika
Prečo
V roku 2021 boli na mieste historicky známom ako hniezdisko kolónií brehule hnedej obnovené kolmé dunajské brehy a hneď v apríli to pochopili brehule a tak ako v minulosti tu bola celá veľká kolónia – spolu okolo 500 párov. Bohužiaľ úsek je silne ovplyvnený zavzdutím Hrušovskej zdrže a tak po minuloročnom niekoľkonásobnom kolísaní hladiny počas vyšších prietokov v Dunaji brehy jemne erodovali, ale voda v týchto miestach už nemá silu na to, aby materiál aj odniesla ako tomu bolo pred prehradením Dunaja v Čunove. Nevzdávame to a aj naďalej budeme radi, ak Bratislavčania budú mať možnosť si pozrieť nádherné švitorivé hniezdiace brehulky.
Na svoje si nepochybne prídu aj deti.
Čo budeme robiť
V období pred hniezdením je potrebné zosunutý materiál odstrániť (prebytočný materiál budeme rozprestierať hore nad breh), odstraniť je potrebné aj prípadné náletové rastliny v niektorých miestach. A keď už tam budeme, tak skúsime opäť vyzbierať odpadky, nech táto časť Bratislavy vyzerá lepšie a zelenšie.
Zabezpečíme
Potrebné náradie a vrecia na odpad.
Parkovanie: Májová ulica, malé nespevnené parkovisko pri vyústení na hrádzu.
Kedy: V sobotu, 12. marca 2022 od 13:31 do 16:47.
Pokračovanie sa bude konať aj v nedeľu poobede.
Poteší každá pomoc, hoci len na hodinku.
Iné: Riadime sa COVID opatreniami v danom čase.
Ďakujeme za pomoc!
